บตท.ซื้อสินเชื่อบ้านพันล. รับลูก‘ซีเคียวริไทเซชัน’
บตท.ซื้อพอร์ตสินเชื่อบ้านเกียรตินาคิน 1,000 ล้านบาท ด้าน ครม.ไฟเขียวกฎหมายแปลงสินทรัพย์เป็นหลักทรัพย์ เว้นค่าธรรมเนียมการโอน
29 ส.ค. 2555

บตท.ซื้อพอร์ตสินเชื่อบ้านเกียรตินาคิน 1,000 ล้านบาท ด้าน ครม.ไฟเขียวกฎหมายแปลงสินทรัพย์เป็นหลักทรัพย์ เว้นค่าธรรมเนียมการโอน 
นางพรนิภา หาชัยภูมิ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า เมื่อวันที่ 28 ส.ค.ที่ผ่านมา บตท.ได้ลงนามบันทึกความเข้าใจโครงการจัดซื้อสินเชื่อที่อยู่อาศัยกับธนาคารเกียรตินาคิน วงเงินไม่เกิน 1,000 ล้านบาท 
ทั้งนี้ บตท.จะทำการออกตราสาร ที่มีสินเชื่อที่อยู่อาศัยหนุนหลัง หรือการแปลงสินทรัพย์เป็นหลักทรัพย์ (ซีเคียวริไทเซชัน) เพื่อเตรียมจำหน่ายให้กับนักลงทุนประเภทสถาบันภายในปี 2555 นี้ เพื่อพัฒนาตลาดรองสินเชื่อที่อยู่อาศัย และให้ประชาชนกู้เงินซื้อบ้านอัตราดอกเบี้ยคงที่ระยะยาว
ด้านนายภักดีหาญส์ หิมะทองคำ รองโฆษกประจำสำนักนายกรัฐมนตรี เปิดเผยว่า คณะรัฐมนตรี (ครม.) มีมติอนุมัติหลักการร่าง พ.ร.บ.แก้ไขเพิ่มเติม พ.ร.ก.นิติบุคคลเฉพาะกิจเพื่อการแปลงทรัพย์สินเป็นหลัก ทรัพย์ 2540 พ.ศ.... 
สาระสำคัญร่างกฎหมาย ได้แก่ ให้ยกเลิกการจัดตั้งนิติบุคคลเฉพาะกิจในรูปแบบกองทุนรวมตามกฎหมายว่าด้วยหลักทรัพย์และตลาดหลัก ทรัพย์ และเพิ่มการจัดตั้งนิติบุคคลเฉพาะกิจในรูปของทรัสต์ตามกฎหมายว่าด้วยทรัสต์เพื่อธุรกรรมในตลาดทุน 
นอกจากนี้ ยังกำหนดให้นิติบุคคลเฉพาะกิจรับสินทรัพย์ไว้เป็นหลัก ทรัพย์เพื่อประโยชน์ในการแปลงสินทรัพย์เป็นหลักทรัพย์ได้ และยกเว้นค่าธรรมเนียมการโอนและการเปลี่ยนแปลงรายการทะเบียนสินทรัพย์ หรือหลักประกันสินทรัพย์ตามโครงการที่ได้รับการอนุมัติ